Szombathelyen folytatja a válogatott kosaras Golomán György
A bajnok Falco-Vulcano Energia KC Szombathely férfi kosárlabdacsapatánál folytatja pályafutását Golomán György.
A klub pénteken a honlapján számolt be arról, hogy szerzõdtette a 25 éves válogatott játékost.

Nagy kihívásnak tartom, hogy bajnoki címért küzdõ csapatban játszom majd, amely az elmúlt években nyújtott teljesítményével kivívta, hogy alanyi jogon a Bajnokok Ligája csoportkörében szerepelhessen" - jelentette ki a 211 centis kosaras.

"Bevallom, nagyon vonzó volt a Bajnokok Ligája szereplés. Középiskolás korom óta külföldön éltem és játszottam különbözõ kontinenseken, izgatottan várom, hogy bizonyíthassak itthon mint felnõtt játékos."

Golomán a 2012/13-as szezonban már 10 mérkõzésen pályára lépett az NB I-ben, majd 5 évig az Egyesült Államokban pattogtatott. Négy egyetemi éve alatt 115 mérkõzésen lépett pályára a UCLA csapatában. Profi karrierjét a Japánban kezdte meg a Yokohama B-Corsairsnél, majd tavaly januárban a Pass lab Yamagata Wyvernshez került. Az elõzõ szezonban a belga élvonalbeli Charleroi-t erõsítette.